តុលាការខេត្តកំពង់ស្ពឺបានចាប់ ឃុំខ្លួនបុរសចំនួនពីរនាក់
លោក យូ ថូ អាយុ ៦២ឆ្នាំ និងលោក ឃឹម រិទ្ធី អាយុ ៣៧ឆ្នាំ មកពីឃុំ អមលាំង ស្រុកថ្ពង ត្រូវតុលាការខេត្តកំពង់ស្ពឺចាប់ឃុំខ្លួននៅថ្ងៃពុធនេះ ក្រោម
ដើម្បីស្តាប់ព័ត៌មាននេះ ៤០ឆ្នាំក្រោយពីសង្រ្គាមស៊ីវិលនៅកម្ពុជាចន្លោះពីឆ្នាំ១៩៧០ដល់ឆ្នាំ១៩៧៥ត្រូវ បានបញ្ចប់អតីតក្រុមអ្នកកាសែតតំណាងឲ្យភ្នាក់ងារផ្សេងៗដែលបានចូលរួម យកព័ត៌មានយ៉ាងសកម្មនៅក្នុងសម័យនោះនឹងវិលត្រឡប់មកជួបប្រជុំគ្នាសារ ជាថ្មីនៅខែក្រោយនេះដោយគ្រោងនឹងសាងសង់ស្តូបមួយសម្រាប់អ្នករួមអាជីព របស់ពួកគេដែលបានស្លាប់នៅក្នុងការបំពេញការងារ។ នៅក្នុងអំឡុងសង្គ្រាមរយៈពេល៥ឆ្នាំនោះ មានអ្នកកាសែតបរទេសយ៉ាងតិច ចំនួន៣៦នាក់បានស្លាប់នៅក្នុងនោះភាគច្រើនគឺជាជនជាតិអាមេរិក ជនជាតិ ឥណ្ឌាអូស្រ្តាលី ជនជាតិបារំាងជនជាតិជប៉ុន ជនជាតិស្វីសឡាវ និងជនជាតិ អាល្លឺម៉ង់។ហើយមួយភាគធំនៅក្នុងចំណោមអ្នកកាសែតបរទេសទាំងនោះត្រូវ បាញ់សម្លាប់ដោយក្រុមទាហានខ្មែរក្រហមនៅពេលដែលពួកគេកំពុងតែតស៊ូ ដណ្តើមអំណាច។ លោកឆាង សុងអតីតអ្នកនាំពាក្យឲ្យយោធារបស់របបគ្រប់គ្រងលោកសេនា ប្រមុខលន់នល់ដែលបានធ្វើការយ៉ាងជិតស្និទ្ធជាមួយក្រុមអ្នកកាសែតអន្តរជាតិ នៃសម័យនោះនិងជាអ្នករៀបចំការជួបប្រជុំគ្នារបស់ក្រុមអ្នកកាសែតនៅពេល ខាងមុខនេះមានប្រសាសន៍ថាការបាត់បង់ជីវិតរបស់ក្រុមអ្នកកាសែតបរទេស ទាំងនោះមានតម្លៃជាប្រវត្តិសាស្រ្តខ្លាំងណាស់នៅក្នុងការបំពេញមុខងាររបស់ពួកគេសម្រាប់ផ្សព្វផ្សាយព័ត៌មានពិតជាក់ស្តែងពីប្រទេសកម្ពុជា។ «ចូលមកយ៉ាងច្រើនដោយសារពួកសារព័ត៌មានអន្តរជាតិទាំងអស់ហ្នឹងជាព្រឹត្តិ ការណ៍ប្រវត្តិសាស្រ្តមួយដែលយើងអត់បានយកចិត្តទុកដាក់ទេដូច្នេះខ្ញុំយល់ថា ការដែលអ្នកទាំងអស់នេះបូជាជីវិតដើម្បីរកសេចក្តីពិតក្នុងប្រទេសកម្ពុជាហ្នឹង មានតម្លៃប្រវត្តិសាស្រ្តថ្លៃថ្នូរណាស់ដូច្នេះយើងត្រូវតែធ្វើស្តូបតូចមួយអីទៅដាក់ ឈ្មោះទាំងអស់គ្នាទៅ»។ អ្នកកាសែតអន្តរជាតិដែលគ្រោងនឹងមកជួបប្រជុំគ្នានៅប្រទេសកម្ពុជាអាចមាន ចំនួនកើនឡើងរហូតទៅដល់៤០នាក់ហើយពួកគេមានវ័យចាប់ពីអាយុ៦០ឆ្នាំ រហូតទៅដល់ជាង៨០ឆ្នាំភាគច្រើននៃអ្នកកាសែតទាំងនេះមកពីសហរដ្ឋអាមេ- រិក។ បើយោងទៅតាមគម្រោងក្រុមអ្នកកាសែតវ័យចំណាស់ទាំងនេះនឹងជួបប្រជុំគ្នា ចំនួន៤ថ្ងៃចាប់ពីថ្ងៃទី២០រហូតទៅដល់ថ្ងៃទី២៣ខែមេសាហើយពួកគេនឹងធ្វើ ដំណើរទស្សនកិច្ចនៅក្នុងប្រទេសកម្ពុជារួមទាំងធ្វើពិធីព្រះពុទ្ធសាសនាដើម្បី ឧទ្ទិសវិញ្ញាណក្ខន្ធដល់មិត្តភក្តិរបស់ពួកគេដែលបានស្លាប់បាត់បង់ជីវិតហើយ ទៀតផង។ ប្រទេសកម្ពុជាមានសង្រ្គាមប្រទាញប្រទង់យ៉ាងខ្លាំងនៅចន្លោះឆ្នាំ១៩៧០ ដល់ ឆ្នាំ១៩៧៥។ សង្រ្គាមដែលបានកើតឡើងរវាងកងទ័ពរបស់លោកសេនាប្រមុខ លន់នល់ ដែលឡើងកាន់អំណាចដោយរដ្ឋប្រហារយោធារំលំសម្តេចនរោត្តម សីហនុនៅថ្ងៃទី១៨ខែមិនា ឆ្នាំ១៩៧០និងកងទ័ពតស៊ូក្នុងព្រៃរបស់ពួកកុម្មុយ- នីសម៉ៅនិយមខ្មែរក្រហម។ លោកឆាងសុង មានប្រសាសន៍ថាអ្នកកាសែតជាង២០០នាក់បានមកយកព័ត៌ មាននៅក្នុងសម័យសង្រ្គាមនោះ។ លោកឆាងសុងដែលបានឡើងធ្វើជារដ្ឋមន្រ្តីក្រសួងព័ត៌មានរយៈពេលខ្លីមុនពួក ខ្មែរក្រហមឡើងកាន់អំណាចនោះបានមានប្រសាសន៍បន្ថែមថាអ្នកកាសែត អន្តរជាតិដែលនៅរស់រានមានជីវិតមិនចង់ឃើញប្រទេសកម្ពុជាត្រឡប់ជាមាន សង្រ្គាមសាជាថ្មីនោះទេក៏ប៉ុន្តែពួកគេមួយចំនួនក៏មិនបានដឹងអំពីការវិវត្តរបស់ ប្រទេសកម្ពុជាផងដែរដូច្នេះការជួបជុំគ្នារបស់ពួកគេនៅពេលនេះនឹងពញ្ញាក់ឲ្យ ពួកគេដឹងអំពីការវិវត្តរបស់ប្រទេសកម្ពុជាបច្ចុប្បន្ន។ «ខ្លះ៤០ឆ្នាំហើយ អត់ដឹងថាកម្ពុជាទៅផ្លូវណាទេស្មានតែកម្ពុជាខ្ទេចដូចមុន ហើយបាទ។ដូច្នេះរឿងនេះជារឿងធំណាស់បាទ។ រឿងធំធ្វើឲ្យភ្ញាក់ថាខ្មែររស់ ឡើងវិញយ៉ាងស្រួសហើយ»។ យ៉ាងណាក៏ដោយលោកឆាងសុងបានមានប្រសាសន៍ថាការសង់ស្តូបសម្រាប់ ចារិកឈ្មោះអ្នកកាសែតដែលបានស្លាប់ក្នុងសម័យសង្រ្គាមនៅកម្ពុជានោះក៏ នឹងបូកបញ្ចូលផងដែរនូវឈ្មោះអ្នកកាសែតជនជាតិកម្ពុជាដែលត្រូវពួកខ្មែរក្រ- ហមសម្លាប់ក្រោយពីពួកគេឡើងកាន់អំណាច។ មានអ្នកកាសែតកម្ពុជាចំនួនជាង២០នាក់ត្រូវពួកខ្មែរក្រហមសម្លាប់នេះយោង ទៅតាមលោកឆាងសុង។ លោកឆាងសុងបានបង្ហាញទៀតថាបច្ចុប្បន្នលោកបានរកឃើញថាមានអ្នក កាសែតបរទេសនិង អ្នកកាសែតកម្ពុជាប្រមាណជា៦៨នាក់បានស្លាប់ក្នុងការ បំពេញការងាររបស់ខ្លួននៅក្នុងនិង ក្រោយសង្រ្គាមជាមួយពួកខ្មែរក្រហមនៅ កម្ពុជា។ លោកខៀវកាញារិទ្ធមិនអាចធ្វើទំនាក់ទំនងបានទេនៅថ្ងៃនេះប៉ុន្តែលោកបាន មានប្រសាសន៍កាលពីសប្តាហ៍មុនថាវិមានសម្រាប់ចារិកការចងចាំសម្រាប់អ្នក កាសែតកម្ពុជានិងអ្នកកាសែតបរទេសនឹងត្រូវសាងសង់ឡើង។ កាលពីប៉ុន្មានឆ្នាំ ខាងមុននេះឈ្មោះអតីតអ្នកកាសែតដែលស្លាប់ក្នុងប្រទេសកម្ពុជានៅសម័យ មុនចំនួន១៤នាក់ត្រូវបានជ្រើសរើសនិងចារិកនៅលើផ្ទាំងថ្មនៃវិមានចង់ចាំមួយ នៅក្នុងទីក្រុងBayeuxនៃតំបន់Normandieប្រទេសបារាំង។ នៅក្នុងចំណោមអ្នកកាសែតទាំង១៤នាក់នោះភាគច្រើនគឺជាអ្នកកាសែតជន ជាតិកម្ពុជា៕